सीमांकनको क्रममा टुक्रिएका बाग्लुङ, रुकुम र नवलपरासीका भाग लुम्बिनीकेन्द्रित ५ नम्बर प्रदेशमै समेटिए। रूपन्देही–४ का सभासद् तथा नेकपा एमालेका उपमहासचिव विष्णु पौडेल निर्वाचनमा जनताले निर्देशन गरे बमोजिम नै भएको बताउँछन्। अन्तर्राष्ट्रिय महत्वका कारण लुम्बिनी सहितको प्रदेशमा समावेश हुने इच्छा छिमेकी जिल्लाहरूको पनि छ। पछिल्ला दिनमा थरूहट आन्दोलन कपिलवस्तु, रूपन्देही र नवलपरासीमा पनि सरेको छ, जसलाई अन्यत्रका छिटफुट प्रतिक्रिया भन्छन्, नेपाली कांग्रेसका केन्द्रीय सदस्य तथा रूपन्देहीकै सभासद् बालकृष्ण खाँड।
